《伏龙寺》
清代·李世杰

狭栈缘溪曲折升，钟声遥度白云层。悬崖冻瀑喷如雨，雪磴阴风劲有棱。

厨下细泉随竹远，岩前片月共窗凭。莫愁天险难飞越，有路应堪拾级登。

作者简介：（1716—1794）清贵州黔西人，字汉三，一字云岩。少时喜骑射拳勇。乾隆九年，入资为巡检。二十二年，擢至江苏泰州知州。以审结积压讼案，为上司所激赏。累擢为四川按察使，金川之役，督军需，屡次解决军中困难事务。后迁四川总督，以休养生息为宗旨，四川经济，渐复旧观。官至兵部尚书。卒谥恭勤。有《家山纪事诗》、《南征草》。